去旅行最方便又快捷嘅方法，莫過於用里數換機票。除咗搭飛機、信用卡購物、食嘢等等有得儲里數外，最近連搭的士都有得儲里數！阿里巴巴旗下嘅的士 App「快的 Taxi」早前與「嘀嘀打車」合併後，在香港首創推出「的里」計畫，搭的士可以儲積分，換取亞洲萬里通飛行里數。
新登記用戶由即日起至 5 月 31 日首次使用快的，可以立即獲得 300 飛行里數。透過「的里」計畫，用戶每次利用快的 App Call 的士，不論距離及車程，均可獲得至少 100 積分；成功 Call 車 20 次，可以升級做至尊用戶，可以獲取 200 積分添。由即日起到 7 月 18 日，在快的 App 內的積分商城，每 100 積分可兌換 6 里數。雖然相比起信用卡，「的里」可能有排先儲到張台灣機票，但搭開的士嘅話，同步一齊儲里數又無壞丫。